चीनी विदेश मंत्रालय ने कहा- हमारे 90 करोड़ लोग कामकाजी, इनमें टैलेंट भी है
India And China Population Growth Rate संयुक्त राष्ट्र संघ ने बुधवार को आंकड़े जारी कर बताया था कि भारत ने आबादी के मामले में चीन को पछाड़ दिया है। इसके ठीक एक दिन बाद चीन ने भारत पर विवादित बयान दिया है।
संयुक्त राष्ट्र संघ ने बुधवार को आंकड़े जारी कर बताया था कि भारत ने आबादी के मामले में चीन को पछाड़ दिया है। इसके ठीक एक दिन बाद चीन ने भारत के लोगों को लेकर विवादित बयान दिया है।
चीन के विदेश मंत्रालय के प्रवक्ता वैंग वेनबिन ने कहा कि किसी देश की आबादी ही नहीं बल्कि उसकी क्वालिटी भी जरूरी होती है । वैंग वेनबिन ने ये बात गुरुवार को एक प्रेस कॉन्फ्रेंस में भारत की आबादी से जुड़े सवाल के जवाब में कही है।
चीन में वर्किंग एज के 90 करोड़ लोग
वैंग ने कहा, 'तादाद के साथ-साथ किसी भी देश में टैलेंट होना भी जरूरी है। चीन में 90 करोड़ लोग वर्किंग एज में हैं यानी वो कामकाज करने की उम्र में हैं। जबकि, हमारे यहां औसतन एक व्यक्ति कम से कम 10 साल से ज्यादा समय स्कूल में पढ़ाई करता है।
दरअसल, भारत में ये आंकड़ा चीन से कम है। वर्ल्ड बैंक की रिपोर्ट के मुताबिक यहां औसतन एक व्यक्ति 5 साल ही स्कूल जा पाता है।
वैंग वेनबिन ने ये भी कहा कि चीन में बुजुर्गों की बढ़ती तादाद से निपटने के लिए तीन बच्चों की पॉलिसी पर विचार किया जा रहा है।
भारत की आबादी चीन से 30 लाख ज्यादा
यूनाइटेड नेशंस पॉपुलेशन फंड (UNFPA) की रिपोर्ट के मुताबिक अब भारत की जनसंख्या 142 करोड़ 86 लाख है। वहीं चीन की जनसंख्या 142 करोड़ 57 लाख है। यानी हमारी आबादी चीन से करीब 30 लाख ज्यादा है।
2022 में चीन की आबादी में 60 साल में पहली बार कम हुई थी। पिछले साल चीन के नेशनल बर्थ रेट में रिकॉर्ड गिरावट दर्ज की गई थी। चीन में साल 2022 में 95 लाख बच्चे पैदा हुए, जबकि साल 2021 में वहां 1 करोड़ 62 लाख बच्चे पैदा हुए थे।
नेशनल ब्यूरो स्टेटिस्टिक्स ने बताया था कि चीन में साल 2021 में बर्थ रेट 7.52% था जो साल 2022 में घटकर 6.67% रह गया। इसका मतलब यह हुआ कि चीन में जहां साल 2021 में कुल हजार लोगों पर 7.52 बच्चों को जन्म होता था वो 2022 में घटकर 6.67 रह गया। ये साल 1949 के बाद सबसे कम है।
ग्राफिक्स में देखें आबादी के मामले में भारत ने चीन को कैसे पछाड़ा
